প্রথমেই ধন্যবাদ জানাতে চাই আরমান রশিদকে, যার লেখার প্রতিক্রিয়ায় অস্মিতা একটি স্বতন্ত্র পোস্ট লিখতে প্রণোদিত হয়েছেন। দুজনের দ্বৈরথ থেকে অনেকগুলো পয়েন্ট উঠে আসছে। অনুসরণ করছি। এই সুযোগে নির্বাচন-পরবর্তী সময়ের -- অর্থাৎ গত দু-তিন দিনের -- কয়েকটা বিচ্ছিন্ন টুকরো প্রতিক্রিয়ার কথা বলি। আমাদের এক বামপন্থী বন্ধু এই পট-পরিবর্তনে একেবারেই খুশি নয়। কেন? উত্তরে জানা গেল, অচিরেই বাংলাদেশের মানুষ নতুন করে প্রতারিত হবে, কাজেই আওয়ামী লীগ তথা মহাজোটের এই বিজয়ে খুশি হবার সুযোগ কোথায়! তার দল এবার "না ভোট"-এর পক [..]